У Вікіпедыі ёсць артыкулы пра іншых асоб з прозвішчам Чарнышэвіч.

**Фларыян Чарнышэвіч** (польск.: Florian Czarnyszewicz; 2 ліпеня 1900, хутар Тучы, Бабруйскі павет — 18 жніўня 1964, Вілья Карлас-Пас, Аргенціна) — польскі эміграцыйны пісьменнік беларускага паходжання. Апісваў жыццё заградовай шляхты пачатку XX стагоддзя ў ваколіцах Клічава. Першым і найважнейшым творам аўтара ёсць раман «Надбярэзінцы».

Біяграфія
---------

Паходзіў з Бабруйскага павета, ваколіц Клічава. Нарадзіўся на хутары Тучы, які цяпер не існуе. Фларыян Чарнышэвіч быў адным з пяці дзяцей Францішка Чарнышэвіча і Апалоніі, у дзявоцтве Мілюта. Чарнышэвічы належалі да ваколічнай (заградовай) шляхты Вялікага Княства Літоўскага, якая жыла паміж рэкамі Бярэзіна і Дняпро. У 1859 годзе Чарнышэвічы згодна з заканадаўствам Расійскай імперыі пацвердзілі сваё шляхецтва.

Юнацтва Фларыян правёў у засценку Перасека, непадалёк ад хутара Тучы, у некалькіх кіламетрах ад Клічава, на той час у Мінскай губерні. Скончыў 4-класнае гарадское вучылішча, верагодна, у Клічаве (альбо Бабруйску). Польскую мову вывучыў, паводле ўласных слоў, у «тайных польскіх школах», у якіх сам пазней выкладаў.

У якасці выведніка на баку Польшчы ўдзельнічаў у польска-савецкай вайне 1920 года, гэтыя падзеі выкарыстаў у аўтабіяграфічных устаўках «Надбярэзінцаў». Паводле Рыжскага мірнага дагавора 1921 года радзіма Чарнышэвіча апынулася ў складзе Беларускай ССР, ён пасяліўся ў занятай палякамі Вільні, дзе працаваў у паліцыі.

У 1924 годзе эміграваў у Аргенціну, дзе 30 гадоў працаваў на бойні ў мястэчку Берыса. З вялікімі намаганнямі збудаваў дом у Вілья-Карлас-Пас у маляўнічай горнай мясцовасці правінцыі Кордава, у якім пасяліўся ў 1956 годзе з жонкай і дачкой. Быў дзеячам Саюза палякаў у Аргенціне.

Позна дэбютаваў у літаратуры, першым творам была аўтабіяграфічная аповесць «Надбярэзінцы», якая выйшла ў 1942 годзе. Кніга мела добрыя рэцэнзіі, але праз Другую сусветную вайну і цэнзуру, уведзеную па вайне ўладамі ПНР, так і не ўвайшла ў канон польскай літаратуры.

Бібліяграфія
------------

* 1942 – *Nadberezyńcy* (у беларускім перакладзе «Надбярэзінцы», пераклад Кацярыны Маціеўскай, 2017)
* 1953 – *Wicik Żywica*
* 1958 – *Losy pasierbów*
* 1963 – *Chłopcy z Nowoszyszek*

Зноскі
------

1. ↑  *Współcześni polscy pisarze i badacze literatury. Słownik biobibliograficzny*. Tom 10, Warszawa 2008
2. ↑  Сяргей Трафілаў Дед знаменитого рокера Стивена Тайлера был родом из-под Кличева и шпионил против большевиков(недаступная спасылка), 16.07.2019, Komsomolska Prawda
3. ↑  цяпер найбліжэйшая вёска — Перасопня Клічаўскага раёна
4. ↑  Florian Czarnyszewicz na myheritage.pl
5. ↑  *Alfabetyczny spis rodzin szlachty guberni mińskiej na dzień 1 lipca 1903 roku*, Drukarnia Guberniana, Mińsk, 1903 r.
6. ↑  *Syn ziemi kresowej*, „Głos Polski" z 24.09.1965, nr 2998, Buenos Aires
7. ↑  Bartosz Bajków, *Florian Czarnyszewicz: przyczynek do biografii*, w: „Arcana" (nr 138), str. 107
8. ↑  Maciej Urbanowski, *Arcydzieło nieznane*,
9. ↑  Sitio no disponible en este momento. Intente más tarde **(нявызн.)**. *upranet.com.ar* (11 ліпеня 2021). Архівавана з першакрыніцы 19 студзеня 2021.

Літаратура
----------

* Bartosz Bajków, *Florian Czarnyszewicz: przyczynek do biografii*, w: „Arcana" (nr 138) listopad/grudzień 2017
* Bartelski, Lesław M. *Polscy pisarze współcześni 1939–1991: Leksykon*. PWN. ISBN 83-01-11593-9.
* Krzysztof Wojciechowski, *Chłopcy z Nowoszyszek*:  Архівавана 4 сакавіка 2016.
* Paulina Subocz-Białek, Ireneusz Staroń, *Nostalgiczna pieśń powrotu. O twórczości Floriana Czarnyszewicza,* Instytut Literatury, Kraków 2020
* Paulina Subocz-Białek, Ireneusz Staroń, *Poza mapą. O „Nadberezyńcach" Floriana Czarnyszewicza*, Arcana, Kraków 2020

Спасылкі
--------

|  |  |
| --- | --- |
| s: | Фларыян Чарнышэвіч у Вікікрыніцах |
| commons: | Фларыян Чарнышэвіч на Вікісховішчы |

|  |  |
| --- | --- |
| ⚙️   Нарматыўны кантроль | GND: 1059555360 · VIAF: 311190432 |